పాల్వంచ మండలం (కామారెడ్డి)

పాల్వంచ మండలం, తెలంగాణ రాష్ట్రం, కామారెడ్డి జిల్లాకు చెందిన మండలం. 2016లో జరిగిన జిల్లాల పునర్వ్యవస్థీకరణకు ముందు కామారెడ్డి జిల్లా మాచారెడ్డి మండలంలో ఉన్న పాల్వంచ గ్రామాన్ని 2023లో మండలంగా ప్రకటించింది. ఈ మండలం కామారెడ్డి రెవెన్యూ డివిజనులో 10 గ్రామాలతో పాల్వంచ మండలంగా కొత్తగా ఏర్పడింది.

మండలం ఏర్పాటు ప్రక్రియ
కామారెడ్డి జిల్లా మాచారెడ్డి మండలంలోని పాల్వంచ గ్రామాన్ని నూతన మండలంగా ఏర్పాటు చేస్తూ చీఫ్‌ సెక్రటరీ సోమేశ్‌కుమార్‌ ప్రిలిమినరీ నోటిఫికేషన్‌ను 2022 ఆగష్టు 27న విడుదల చేయగా దీనిపై ఏమైనా అభ్యంతరాలు ఉంటే 15 రోజుల్లో తెలపాలని సూచించాడు. మాచారెడ్డి మండలం నుంచి 9 గ్రామాలను, రామారెడ్డి మండలం నుంచి మరో గ్రామాన్ని కలిపి జీవో 38 ద్వారా పల్వంచను మండల కేంద్రంగా ఏర్పాటు చేస్తూ 2023 ఏప్రిల్ 19న రెవెన్యూ ప్రిన్సిపల్‌ సెక్రటరీ నవీన్‌మిట్టల్‌ ఉత్తర్వులు జారీ చేశాడు.

మండలం లోని గ్రామాలు

రెవెన్యూ గ్రామాలు 
 పాల్వంచ
 ఎల్పుగొండ
 వాడి
 ఫరీద్‌పేట
 బండ రామేశ్వర్ పల్లి 
 భవానీపేట
  ఇసాయిపేట్
 దేవన్‌పల్లె
 పోతారం
 సింగరాయిపల్లె

మూలాలు

వెలుపలి లంకెలు